Sellise koonddokumendi avaldamine, mida on muudetud pärast väikese muudatuse heakskiitmist kooskõlas määruse (EL) nr 1151/2012 artikli 53 lõike 2 teise lõiguga

(2022/C 283/09)

Euroopa Komisjon on kõnealuse väikese muudatuse heaks kiitnud kooskõlas komisjoni delegeeritud määruse (EL) nr 664/2014 (1) artikli 6 lõike 2 kolmanda lõiguga.

Väikese muudatuse heakskiitmise taotlusega saab tutvuda Euroopa Komisjoni andmebaasis eAmbrosia.

KOONDDOKUMENT

„ / Skor Thnot Kampong Speu“

ELi nr: PGI-KH-02156-AM01 – 29.9.2021

KPN ( ) KGT (X)

1. Nimetus(ed)

„ / Skor Thnot Kampong Speu“

2. Liikmesriik või kolmas riik Kambodža

3. Põllumajandustoote või toidu kirjeldus

3.1. Toote liik

Klass 1.8. Aluslepingu I lisas loetletud muud tooted (vürtsid jne)

3.2. Punktis 1 esitatud nimetusele vastava toote kirjeldus

„ / Skor Thnot Kampong Speu“ on palmisuhkur, mille valmistamiseks kasutatakse palmüürapalmi (Borassus flabellifer L.) mahla.

Toodet „ / Skor Thnot Kampong Speu“ iseloomustab rikkalik lõhn ja kõrvitsasarnane helepruun värvus.

Toodet „ / Skor Thnot Kampong Speu“ toodetakse, töödeldakse ja turustatakse nelja liiki kujul:

— kristallpalmisuhkur,

— palmisuhkrupasta,

— tükkpalmisuhkur,

— palmisuhkrusiirup.

„ / Skor Thnot Kampong Speu“ liikide üksikasjalik kirjeldus

Liik Tekstuur Pantone värvitoon Kirjeldus Lõhn Maitse Keemilised omadused Kristallsuhkur — Ei kleepu sõrmede külge — Tera suurus < 1,5 mm — Kuiv 712 C või 713 C Tootel ei tohi olla seene- ega kõrbelõhna — Väga magus — Palmisuhkru maitse varieerub keskmisest tugevani — Väga kergelt hapukas ja mõrkjas Brix > 95 % pH = 4,5–6,5 Aw ≤ 0,45 Suhkrupasta — Ei kleepu või kleepub väga vähe sõrmede külge — Vähesel määral kristallteri 131 C kuni 1205 C — Keskmisest väga magusani — Väga kergelt hapukas ja mõrkjas — Palminektari maitse varieerub keskmisest tugevani Brix = 85–95 % pH = 4,5–6,5 Aw ≤ 0,8 Tükksuhkur — Keskmisel kuni suurel määral kristallteri — Vähesel määral pulbrit — Kuiv 160 C kuni 712 C — Keskmisest väga magusani — Palmisuhkru maitse varieerub keskmisest tugevani — Keskmiselt hapukas ja väga kergelt mõrkjas Brix = 90–95 % pH = 4,5–6,5 Aw ≤ 0,7 Suhkrusiirup — Kleepuv 712 C kuni 1815 C Mõõdukas nektarilõhn — Keskmise magususega — Mõõdukas palmisuhkru maitse — Veidi hapukas maitse Brix: 50–70 % pH = 3,5–6,5 Aw ≤ 0,85

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

—

3.4. Tootmise erietapid, mis peavad toimuma määratletud geograafilises piirkonnas

1 – Saagikoristus

Tootjatel tuleb koguda määratletud geograafilises piirkonnas kasvavate palmipuude mahla.

2 – Palmimahla kogumine

Palmimahla kogumine ja töötlemine toimub 1. detsembrist kuni järgmise aasta 31. maini. Mahla kogutakse erilise bambusest mahuti abil, mida nimetatakse bampong’iks.

Pärast bampong’i eemaldamist palmipuude küljest ei või tootjad valada mahla enne töötlemist plastpudelitesse ega muudesse mahutitesse.

Enne töötlemist filtreerivad tootjad palmimahla sõela abil, mille võrgutihedus on kuni 15 mikronit.

3 – Palmimahla töötlemine (keetmine)

Palmimahla töödeldakse pliidile asetatud kaussides, kuhu ei tohi lisada muid aineid. Kui aurustumine on jõudnud sobiva sihttemperatuurini, võetakse kauss tulelt. Saadud toode hakkab kristalliseeruma ja palmisuhkur muutub kahvatuks. Palmimahla töötlemiseks kasutatakse erivahendeid, mis kannavad nimetusi antok ja khno (puidust või roostevabast terasest valmistatud traditsioonilised tööriistad).

4 – Palmisuhkru hoiustamine

Palmisuhkru pakendamiseelseks hoiustamiseks kasutatavate materjalide hulka kuuluvad keraamiline savinõu ja plastmahuti või plastkott, mis on toidu hoidmiseks ohutu.

Kristallsuhkur Suhkrupasta Tükksuhkur Suhkrusiirup Ajutise hoiustamise kestus enne pakendamist 3 kuud 3 kuud 3 kuud 3 kuud Kasutusaeg (parim enne) 3 aastat 1 aasta 1 aasta 2 aastat

Palmisuhkrut tuleb hoiustada järgmistes tingimustes:

— kuivas kohas;

— päikesevalguse eest kaitstult.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Pärast palmisuhkru kogumist ja töötlemist hoiustavad põllumajandustootjad või töötlejad seda enne pakendamist kuni 3 kuud.

Pakendajad ei tohi kasutada materjale, mis võivad mõjutada suhkru kvaliteeti. Nõuetekohane pakend:

— ei tohi põhjustada pakendi ja toote vahelist keemilist reaktsiooni;

— peab tagama toote säilimise heades tingimustes;

— peab olema keskkonnahoidlik (nii materjalide tootmisel, ringlussevõtul kui ka veol).

Toodet „ / Skor Thnot Kampong Speu“ võib pakendada „ / Skor Thnot Kampong Speu“ suhkrutootmispiirkonnas või sellest väljaspool.

3.6. Sellise toote märgistamise erieeskirjad, millele registreeritud nimetus viitab

Toote pakendil ja mahutitel peab olema tootenimi. Toote „ / Skor Thnot Kampong Speu“ märgisel peab olema nimetus „ / Skor Thnot Kampong Speu“ (millele võib olla lisatud tõlge mis tahes asjaomas(t)es keel(t)es), mille kirjasuurus peab olema piisavalt suur, et seda oleks märgisel selgelt näha.

Kui toodet „ / Skor Thnot Kampong Speu“ müüakse väljaspool Kambodžat, tuleb märgisele lisada vähemalt järgmine teave:

— originaalnimetus „ “ või „Skor Thnot Kampong Speu“ (millele võib olla lisatud tõlge asjaomases keeles) JA

— geograafilise tähise logo „ / Skor Thnot Kampong Speu“ ja/või

— Kambodža kaitstud geograafilise tähise riiklik logo ja/või

— muud kaitstud geograafilise tähise logod teistest riikidest või riikide rühmast, kus toode „ / Skor Thnot Kampong Speu“ on geograafilise tähisena registreeritud.

Väljendile „Kaitstud geograafiline tähis teistes riikides või riikide rühmas, kus toode „ / Skor Thnot Kampong Speu“ on registreeritud“, võib olla lisatud tõlge.

Igale pakendile peab olema märgitud partiinumber, et tagada toote ehtsus ja jälgitavus. Kõik töötlejad on Kampong Speu Palm Sugar Promotion Associationi liikmed. Neile antakse tasuta liikme ID-number, mida tuleb kasutada partiinumbri osana.

Eelmistes lõikudes osutatud

geograafilise tähise „ / Skor Thnot Kampong Speu“ logo on järgmine (või selle versioonid teistes keeltes)

või

— Kambodža kaitstud geograafiliste tähiste riiklik logo on järgmine:

4. Geograafilise piirkonna täpne määratlus

Geograafiline piirkond, kus toimub palmimahla kogumine ja töötlemine, koosneb Lõuna-Kambodža keskosas asuvast kolmest piirkonnast:

— Ŏdŏngki ja Sâmraông Tôngi piirkonnad Kâmpóng Spœ provintsis;

— Ângk Snuŏli piirkond Kândali provintsis.

Toote „ / Skor Thnot Kampong Speu“ tootmis- ja pakendamispiirkonna kaart

Märkus: / Skor Thnot Kampong Speu“, kasvavad mullatüübil, mis on määratletud tootespetsifikaadi punktis 5.1. Palmipuud, millelt võib koristada saaki, et valmistada toodet „/ Skor Thnot Kampong Speu“, kasvavad mullatüübil, mis on määratletud tootespetsifikaadi punktis 5.1.

5. Seos geograafilise piirkonnaga

Toote maine ja kvaliteedi ning geograafilise päritolu vahel on olemas põhjuslik seos.

Ajalugu ja maine

Palmüürapalm (Borassus flabellifer; khmeeri keeles Doeum Thnot) kasvab paljudes kohtades Kambodžas. Põllumajandustootjad istutavad palmipuid majade ja külade ümber, teede äärde ning riisiistanduste kuivendustammide vallidele. Kambodža põllumajandusteemalises kirjanduses peetakse palmisuhkru kultuuri leviku alguseks 1901. aastat, mil kuningliku käsu järgi pidi iga põllumees istutama oma riisipõllule palmüürapalmi. 2005. aastal tunnistati suhkrupalm kuningliku dekreediga Kambodža sümboliks.

1967. aastal kirjutas tuntud Prantsuse geograaf Jean Delvert, et Kâmpóng Spœ piirkond on peamine palmisuhkru kasvatamise piirkond, kus on 375 000 puud (Le Paysan Cambodgien, Jean Delvert, 1961). Jean Delverti järgi olid Kâmpóng Spœ ja Kândali provintsi põllumajandustootjad juba 1950. aastatel palmisuhkru kogumise alaste teadmiste ja oskusteabe poolest tuntud: „„ / Skor Thnot Kampong Speu“ kasvatamine nõuab pikaajalist kogemust: phum’ides (külades) teavad vaid üksikud inimesed, kuidas thnot’i kasvatada ning enamikus piirkondades ei oska seda keegi. Palmikasvatuseksperte leidub vaid peamistes tootmispiirkondades (Kândalis, Kâmpóng Spœs, Kâmpóng Chhnăngis), kus saaki saadakse“. Palmipuust saadavat kristallsuhkrut on toodetud Kâmpóng Spœs alates 1970. aastatest.

Nimetus „Kampong Speu“ on seotud suhkrutootmisega ja palmisuhkur on tuntud kui selle piirkonna traditsiooniline toode. Palmisuhkru tootmise mainet Kâmpóng Spœ piirkonnas käsitletakse erinevates käsiraamatutes, eeskätt ajakirjas Asia life guide (Anita Surewiczi artikkel, 1.3.2008).

Kambodža ja ASEANi piirkonna ajalehtedes, näiteks Phnom Penh Postis ilmub sageli artikleid toote „ / Skor Thnot Kampong Speu“ kohta (artikkel „Palmisuhkru eksport on kasvanud 138 %“, 8.12.2014). Toodet „ / Skor Thnot Kampong Speu“ kasutatakse reklaamikampaaniates, mida avaldatakse sellistes ajalehtedes nagu Cambodia Daily.

Toote geograafilisest päritolust tulenev kvaliteet

Toote „ / Skor Thnot Kampong Speu“ tootmispiirkond on tasandikuala, mida ei taba vihmaperioodidel üleujutused. „ / Skor Thnot Kampong Speu“ tootmispiirkonna keskmine sademete hulk on umbes 1 200 mm/aastas ja vihmaseid päevi on aastas keskmiselt 105, nii et seda peetakse vähima sademete hulgaga piirkonnaks Kambodža Kuningriigis.

Palmipuud, mida kasutatakse toote „ / Skor Thnot Kampong Speu“ tootmiseks, kasvavad Ŏdŏngki ja Sâmraông Tôngi piirkonnas Kâmpóng Spœ provintsis ning Ângk Snuŏli piirkonnas Kândali provintsis. Palmipuud kasvavad punakaskollases leedemullas. See on vähemalt 80 cm sügavune teatavat tüüpi liivmuld, millel on heade kuivendusomadustega kruusakiht.

Uuringud ja analüüsid on näidanud, et nendest kolmest piirkonnast pärit palmimahl on suure suhkrusisaldusega. Kõik palmisuhkru käitlejad (tootjad, töötlejad ja kohalikud kaupmehed) kinnitavad, et peamine suhkru kvaliteeti tagav tegur on puude kasvukoht sügavas liivmullas. Eri piirkondadest ja provintsidest pärit palmimahla analüüsitulemused näitavad, et selle selgepiirilise tootmisala kolmes piirkonnas on suhkrusisaldus mahlas suurim. See selgitab „ / Skor Thnot Kampong Speu“ rikkalikku lõhna.

Geograafilise piirkonna ja toote „ / Skor Thnot Kampong Speu“ eriomase kvaliteedi vahel on selge seos tänu mitme teguri koosmõjule.

Looduslikud tegurid

— Piirkonna väheviljakas liivmuld annab aromaatsema ja suurema suhkrusisaldusega mahla (Brixi arv on 2–3 ° võrra suurem kui teistes piirkondades) kui teiste, viljakama mullaga provintsides kasvavate palmipuude puhul.

— Tootmispiirkonnas on Kambodža kõige väiksem sademete hulk, mille tulemusena saadakse suurema kontsentratsiooniga mahl, mis omakorda tekitab rikkaliku aroomibuketi.

Inimtegurid/oskusteave

Tootjate tavad: nende teadmisi kasutatakse mahla kogumise korraldamisel ja palmisuhkru tootmisel.

Palmisuhkrut koguvad kohalikud vilunud ja tegusad suhkrutootjad, kes ronivad palmipuude otsa, et koguda palmipuuõitelt mahla. Palmimahla kogutakse bambusest või plastist mahutitesse (bampong). Bampong’i sisse asetatakse popel’i- või kokipuu tükk, et aeglustada palmimahla käärimist. Palmimahla töötlemiseks läheb tarvis tüüpilisi töövahendeid, nagu antok ja khnos.

Mahla lõhna kvaliteet sõltub nii õisikute juurde paigutatud bampong’ide arvust kui ka mahlajooksust. Tootja saab ühe mahuti juurde asetada kuni ühe emasõie või neli isasõit.

Iga mahuti eemaldatakse palmipuu küljest 15 tundi pärast paigaldamist ning saadud mahla töötlemine algab kahe tunni jooksul pärast mahla kogumist.

Tootjatel on välja arendatud eriteadmised mahlakeetmise kohta, et eraldada kvaliteetne suhkur olenevalt sellest, millist lõpptoodet nad soovivad saada.

Viide tootespetsifikaadi avaldamisele

__

(1) ELT L 179, 19.6.2014, lk 17.